DI kampung Palui ada urang pandatang matan Jawa nang barhasil. Ngaran sidin pa Tukimin.
Urangnya cangkal banar. Mulai anum bahari umpat urang, imbah itu manggawiakan lahan urang,
sampai wayah ini imbah lima belas tahun, sidin baisian kabun saurang.
¡°Kudangar sidin ada jua batanam pohon mangga lawan rambutan cangkokan,¡± ujar Tulamak
mamadahi Palui.
¡°Kalu kaya itu kita ka rumah sidin, aku batakun masalah bakabun, handak maumpati
jejak sidin,¡± ujar Palui mambawai kakawalannya.
Di rumah pa Tukimin banyak pohon mangga wan rambutan babuah labat.
¡°Assalamuallaikum!¡± ujar bubuhannya batatiga.
¡°Waallaikumsalam,¡± ujar pa Tukimin. ¡°Ada apa nih Lui, kada biasanya bailang baimbaian batiga.¡±
¡°Kami kabujuran liwat, malihat pian haratan mambibit, handak jua balajar,¡± ujar Palui.
¡°Inggih pa ai, ulun lihat buah mangga wan rambutan pian ini sudah parak mamanin,¡± ujar Tulamak
pina titik liur malihat mangga wan rambutan nang masak-masak.
¡°Putik haja Mak ai... ujar pa Tukimin hapal kalakuan buhannya. Mandangar disuruh, bahimat
buhannya mamutik.
¡°Ini pian lg baapa pa Tukimin?¡± Palui batakun limbah malihat pa tukimin mamulun batang
pohon lawan sabut nyiur.
¡°Ini ngarannya mancangkok Lui ai. Kaina kaluar akarnya, kawa ditanam kalain lagi,¡±
ujar pa Tukimin manjalasakan.
Lawas bubuhannya batakunan masalah bakabun. Kada karasaan sudah parak kadap hari.
¡°Tarimakasih banyak pa Tukiminlah, kami handak parmisi dahulu,¡± ujar Palui bapadah bulikan.
¡°Mangga, mangga,¡± ujar sidin manyahuti.
¡°Cukup pa Tukimin ai, sudah kanyang,¡± ujar Tulamak manyahut.
¡°Tarimakasih sakali lagi, kami parmisi bulik,¡± ujar Palui maulangi.
¡°Mangga... mangga...: ujar pa Tukimin lagi. Mandangar mangga, buhannya babulik lagi ba asa.
¡°Ayu ai pa ai, amun pian mamaksa, gasan anak bini dirumah,¡± ujar Palui wan kakawalannya
mamutik lagi. Ranai pa Tukimin malihat kalakuan Palui. Hanyar sidin paham, dikira buhan Palui ditawari mangga lagi.
¡°Tarimakasihlah pa lah, di sangui mangga pulang. Kami parmisi bulikan,¡± ujar Palui.
¡°Silakan-silakan,¡± ujar pa Tukimin kada handak lagi baucap mangga
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn